А ў большай ступені перамены былі звязаныя з тым, што з канца 2016 года я ўзяў на сябе і частку адміністрацыйных функцый. Званкі, дзелавыя сустрэчы, зносіны з пракатчыкамі, пытанні прасоўвання на музычным рынку, планаванне асобных канцэртаў і гастрольных тураў… Каму хлопцы прад’явяць прэтэнзіі, калі ім не забяспечаць нармальную транспартную лагістыку, добрыя нумары ў гасцініцы і харчаванне? Мне! Палова дня на ўсё гэта сыходзіць. Я б лепей музыкай у той час займаўся, але не атрымліваецца, на жаль.